Publication: Magyar Közlöny
Issue: MK-2001-82 (Year: 2001, Number: 82)
Era: 1990-2004
Section: 1993. évi LXXX. törvény 72. § j) pontja felhatalmazása
Paragraph Index: 476

1993. évi LXXX. törvény 72. § j) pontja felhatalmazása alapján a Kormány a 2002-ben felvehető államilag finanszírozott hallgatói összlétszámot az állami és nem állami felsőoktatási intézményekben — a katonai és rendészeti felsőoktatást kivéve — nappali tagozaton legfeljebb 50 500 főben, esti-levelező tagozaton legfeljebb 8000 főben határozza meg, beleértve az egyházi és magán felsőoktatási intézmények államilag finanszírozott létszámát is. Az összesen 58 500 fős felvételi létszámon belül a Kormány az akkreditált iskolai rendszerű felsőfokú szakképzésre felvehetők létszámát 4500 főben, a főiskolai szintű képzésre felvehetők létszámát 33 500 főben, az egyetemi szintű képzésre felvehetők létszámát 20 500 főben javasolja meghatározni.

Source: https://magyarkozlony.hu/hivatalos-lapok/0d4e3f28543d7b581ea979de34c0f7acdb30ddd3/dokumentumok/374c931f108ad536a052b0f4563ee6d04926a0b9/letoltes